Pseudopasilia

Pseudopasilia er en slekt av biller som hører til den store underfamilien småkortvinger (Aleocharinae) i familien kortvinger (Staphylinidae).

Utseende  
En liten (2-2,5 millimeter), slank, gulbrun kortvinge, kroppen nokså jevnbred. Hodet er rundet med små fasettøyne, antennene er noe lengre enn hode + pronotum, jevnt utvidet mot spissen, mot spissen er leddene litt bredere enn lange. Pronotum er ovalt, nesten så langt som bredt. Dekkvingene er forholdsvis korte og har bakkanten tydelig innbuktet innenfor bakhjørnene, med utoverrettede hår. Bakkroppen er jevnbred. Føttene er fire-leddete.

Levevis 
Arten lever på havstrender.

Utbredelse 
Arten er utbredt langs kysten av Vest- og Sør-Europa, fra Nordsjøen til Middelhavet.

Systematisk inndeling 

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger (Staphylinidae) Latreille, 1802
 Underfamilien småkortvinger (Aleocharinae) Fleming, 1821
 Stammen Homalotini Heer, 1839
 Slekten Pseudopasilia Ganglbauer, 1895
 Pseudopasilia testacea (Brisout de Barneville, 1863)

Eksterne lenker 
 

Småkortvinger
Biller formelt beskrevet i 1863
Dyr formelt beskrevet av Ludwig Ganglbauer